|  |  |
| --- | --- |
| Tantárgy neve: **Közösségi szociális munka** | Kreditértéke: **3** |
| A tantárgy besorolása: **kötelező** |
| A tantárgy elméleti vagy gyakorlati jellegének mértéke, „képzési karaktere”: **50%-50%** |
| A tanóra típusa: **elmélet és gyakorlat** óraszáma: **1+1** óra/hét az adott félévben |
| A számonkérés módja: **gyakorlati jegy***Az ismeretellenőrzésben alkalmazandó további módok:* **évközi órai és otthoni feladatok elvégzése, évközi számonkérés.**  |
| A tantárgy **tantervi helye** (hányadik félév): **IV. félév** |
| Előtanulmányi feltételek: - |
| Tantárgy-leírás:  |
| A tantárgy célja, hogy megismertesse a hallgatókat a közösségi szociális munka meghatározásával, céljával, kialakulásával, alapvető fogalmaival, elméleti hátterével, módszereivel és gyakorlatával. Különbséget tesz a közösségi munka, közösségfejlesztés és a közösségi munkás egyéb szerepei között. Foglalkozik a közösségi szociális munka értékeivel, alkalmazási területeivel, határtudományok hatásaival. A közösségi szociális munka olyan módszereit mutatja be a kurzus, mely a gyakorlatban való felhasználást segíti elő. A témák között a szomszédság, a társadalmi nyilvánosság, együttműködést és aktivizálást fejlesztő módszerek egyaránt megtalálhatóak. Esettanulmányok bemutatásával ösztönzi a közösségi szociális munka gyakorlatban való kipróbálását. |
| A 2-5 legfontosabb kötelező, illetve ajánlott irodalom: |
| * Kocsis Erzsébet: Közösségi szociális munka. Elektronikus jegyzet. PTE IGYFK, Szekszárd, 2010. (CooSpase)
* Vercseg Ilona: Közösség és részvétel. A közösségfejlesztés és a közösségi munka gyakorlatának elmélete. Hilscher Rezső Szociálpolitikai Egyesület és ELTE Szociális munka és Szociálpolitika Tanszék, Budapest, 2011. ISBN 978-963-08-0606-0
* Varga A. Tamás - Vercseg Ilona: Közösségfejlesztés, Budapest, 2001. ISBN 9637572058
* Gosztonyi Géza: Közösségi szociális munka. In: Kézikönyv szociális munkásoknak. Szociális Szakmai Szövetség, Bp., 1998. (234-288 p) ISBN978 963 338 393 3
 |
| Azoknak az előírt szakmai kompetenciáknak, kompetencia-elemeknek (tudás, képesség stb., KKK 7. pont) a felsorolása, amelyek kialakításához a tantárgy jellemzően, érdemben hozzájárul |
| 1. **Tudása**
	* Ismeri és érti közösségi szociális munka fogalomkészletét.
	* Ismeri és értelmezi a kisebbségi és többségi társadalom kapcsolatának dinamikáját és ehhez kapcsolódóan a kisebbségi egyéni és közösségi jogokat.
	* Ismeri a szociális munka beavatkozásra, együttműködések kialakítására, szociális problémák megelőzésére és kezelésére felhasználható közösségi módszereit, eljárásait.
	* Ismeri a szociális szolgáltatási rendszert, a közszféra, valamint a magánszféra - ezen belül civil-, egyházi, piaci szféra - rendszereit, átlátja a szociális szervezetek működését és abban a szociális szakemberek szerepeinek, tevékenységének formáit.
2. **Képességei**
	* Képes eligazodni a szociális terület mélyebb összefüggései, valamint a gyakorlat által felvetett konkrét társadalmi problémák és lehetséges megoldási módszerek, modellek között, és képes új szolgáltatások kialakításában közreműködni a megelőzés és a problémakezelés érdekében.
	* Képes kritikus szemlélettel és reflektív módon megfogalmazni a társadalmi és szociális problémákat, a veszélyeztető tényezőket és a problémakezelés folyamatát.
	* Képes szükségletfelmérésre, az egyén és környezete közötti folyamatoknak, kölcsönhatásoknak, problémáknak holisztikus elemzésére.
	* Felismeri a szolgáltatásokat igénybe vevők autonómiáját tiszteletben tartó proaktív szemléletű, életminőséget szolgáló, javító, konstruktív problémakezelés, valamint a források és a kockázatok elemzésének szükségességét.
	* Felkészült a szakmai csapatmunkára, a partneri együttműködésekre az érintettekkel, szakmai szervezetekkel, a társszakmák és a közigazgatás szakembereivel, önkéntesekkel.
3. **Attitűdje**
	* Érzékeny és nyitott a társadalmi és szociális problémákra, elkötelezett és felelősséget vállal a szakma értékei és a társadalmi szolidaritás ügye mellett.
	* Nyitott mások megismerésére, empátiával viszonyul az emberekhez, családokhoz, csoportokhoz és közösségekhez.
	* Nyitott az új módszerekre, eljárásokra, szakmai eredményekre és innovációkra; elkötelezett a korszerű szociális munka tudományos és gyakorlati eredményeinek megismerésére és alkalmazására.
4. **Autonómiája és felelőssége**
	* Felelősséget vállal a szolgáltatásokat igénybe vevők életébe történő beavatkozásért.
	* Autonóm módon képes felismerni szerepét és helyét a szociális munka közvetlen gyakorlatában, a különböző szinteken megvalósuló csapatmunkában. Kommunikációjáért hatáskörén belül mindenkor felelősséget vállal.
 |
| Tantárgy felelőse (név, beosztás, tud. fokozat): **dr. Albert József, professzor emeritus, Ph.D**  |
| Tantárgy oktatásába bevont oktató:**Feketéné Magyar Zsófia, főiskolai adjunktus** |